L'Ajuntament de Bétera celebra la XIX edició del seu Cicle de Concerts de Música Clàssica
30 de juny de 2021

L'Ajuntament de Bétera celebra la XIX edició del seu Cicle de Concerts de Música Clàssica

• Els concerts són gratuïts i tindran lloc en l'Ermita del Calvari fins a completar l'aforament.

• Aquest divendres 2 de juliol a les 22:00h comença el Cicle amb el concert “Fonograma” de Fabio Brum, trompeta i Santiago Báez, piano.

Bétera rep el mes de juliol amb música clàssica. La XIX edició del Cicle de Concerts de Música Clàssica comença aquest divendres dia 2 i es prolongarà fins el dissabte 17 de juliol, sempre complint amb les mesures sanitàries establides i amb un aforament restringit.

L'Ermita del Calvari acollirà, un any més, aquest Cicle de Concerts de Música Clàssica que ja compta amb la XIX edició. En total sis concerts gratuïts dels quals podran gaudir els veïns i veïnes de Bétera a l'aire lliure.

Els divendres dia 2, 9 i 16 i els dissabtes 3, 10 i 17 de juliol els amants de la música clàssica tenen una cita a Bétera per a gaudir dels concerts “Fonograma”, “Recital d'Òpera i Sarsuela”, “Sinergies”, “Faristol Vintage”, “Salt of the Earth” i “Piazzola”.

“Música clàssica i a l'aire lliure per a gaudir de les nits d'estiu en el nostre municipi atenent, així, a la nostra ferma aposta per la cultura segura”, ha assenyalat l'Alcaldessa de Bétera, Elia Verdevío. “Sens dubte, un motiu més per a vindre a conéixer Bétera en època estival”, ha continuat.

Aquesta nova edició l'obriran aquest divendres a les 22:00h, Fabio Brum a la trompeta i Santiago Báez al piano amb el concert “Fonograma”. Mentre que el dissabte a la mateixa hora la soprano, Montserrat Martí Caballé, filla de la coneguda Montserrat Caballé, i el baríton Luis Santana acompanyats pel piano d'Antonio López Serrano oferiran un “Recital d'Òpera i Sarsuela”.

El divendres 9 a les 22:00h actuaran Luis González, a la trompeta, Carlos Gil, al trombó i Pepe Gallego al piano per a interpretar “Sinergies”. El dissabte dia 10, tindrà lloc el concert “Faristol Vintage” en el qual actuaran Vicent Morelló, J. Antonio Masmano, Pere Vicente Alamá, Manuel Járrega, Miguel Puchol, Carlos Apellániz, a la flauta, oboé, clarinet, trompa, fagot i piano, respectivament.

“Salt of the earth” serà el concert que el divendres dia 16 a les 22:00h interpreten Vicent Gelós, a la flauta i Carlos Apellániz, al piano. I per a finalitzar aquest Cicle el dissabte 17 a les 22.00h l'Ermita del Calvari acollirà el concert “Piazzola” interpretat pel violí de Leticia Moreno, una virtuosa violinista contrastada en el món de la música clàssica realitzant nombrosos concerts a nivell nacional i internacional com a solista de les millors orquestres simfòniques A ella li acompanyarà el piano de Claudio Constantini en l'última actuació d'aquest Cicle de Concerts de Música Clàssica.

“Continuem treballant per consolidar aquest Cicle de Concerts amb el qual gaudeixen no solament els nostres veïns i veïnes, sinó també ciutadans de localitats pròximes que s'interessen per la nostra programació cultural”, ha explicat el regidor de Cultura, Manuel Chover.

En definitiva, aquest Cicle de Concerts de Música Clàssica és un programa musical variat, amb grans grups i un esplèndid elenc de músics que combina a la perfecció els instruments de vent, metall, fusta, corda fregada i la veu.